Ribe Stifts Adresseaviser, 1841-09-10
Over Marseille har man Efterretninger fra China, der naae indtil d. 20. Mai. Disse Efterretninger stadfæste hvad man tidligere har hørt, at den keiserlige Kommissær i Canton, Keschen, er paa den bekjendte Lins Anstiftelse bleven ført i Lænker til Peking, hvor han under de grueligste Pinsler er henrettet; hans Familie er bleven udryddet og Landet milevidt omkring hans Fødested ødelagt. Keschen havde ved en Promemoria søgt at formilde Keiserens Vrede, og angav Mangel paa Landets Ressourer som Aarsag til Forternes Fald, hvorover Keiseren blev endnu mere opbragt og overlod ham Valget mellem at hænges eller skydes. J hans Sted blev Lin udnævnt som Gouvernør for begge Provindser Kvang. Til samme Tid udstedte Keiseren et Edikt, hvoraf man seer, at han er alvorlig vred; han siger blandt Andet, at den Frækhed, Englænderne have gjort sig skyldige i, ikke kan af vadskes ved alle det østlige Oceans Bølger, og befaler, at hans yngere Broder, hans første Minister, skal i største Jil føre en Armee paa 50,000 Md. til Canton for at forhindre, at et eneste engelsk Skib skal komme tilbage. Ethvert Ord og Fred viser han tilbage. Til Slutning erklærer han selv at ville stille sig i Spidsen for Armeen, dersom hans Broder skulde vise sig seendrægtig, og desforuden vil han i Norden samle en Hær for dermed at forstyrre Englændernes Reder og Røverkuler" i Jndien og England. Efter Overeenskomstens Afslutning d. 20de Marts mellem Kapit. Elliot og Autoriteterne i Canton havde Handelen atter begyndt; men Chineserne skruede Priserne i Veiret og vilde ikke modtage brittiske Vare i Betaling, og efterhaanden samledes flere og flere Tropper i Egnen af Canton. J Begyndelsen af Mai Maaned begyndte Mandarinerne atter at lægge alle mulige Hindringer iveien for Kjøbmændene, man fordrede, at Englænderne skulde udlevere alle de af dem besatte Punkter; de engelske Kjøbmænd begyndte at blive bekymrede og til deres Beskyttelse bleve flere mindre engelske Krigskibe d. 18 Mai beordrede til Canton. Kapit. Elliot begav sig ogsaa til Canton for at jevne Sagen i det Gode. Resultatet af denne Demonstration kjender man endnu ikke, da Efterretningerne kun naae til d. 20 Mai. Overbeviist og Chinesernes fjendtlige Sindelag har Elliot imidlertid ladet Hon=Kong besætte paany og udnævnt en Kapit. Caine til Gouvernør der. Som Følge af Overeenskomsten af 20. Marts var indtil d. 15. Mai udført 16 Mill. Pd. Thee. Den nye befalingsmand over den ostindiske Station, KontreAdmiral Parker, samt Oberst Pottinger havde d. 17de Juli tiltraadt Reisen til China fra Bombay. Med Hensyn til det System Parker vil følge mod China erfarer man, at han vil strengt blokere den sydlige og vestlige Deel af Riget og føre Krigen med Eftertryk, dog med al mulig Skaansel mod Cantons Jndvaanere, der ere gunstigt stemte mod Britterne. Expeditionen vil gaae nord paa, besætte den skjønne Øe Amoy, Tschusan, Ringpo, ligeoverfor Tichusan paa det faste Land, og naar Stormen paa det gule Hav er forbi vil Admiralen be begive sig med den største Deel af Flaaden til Peking, for at underhandle med Keiseren; han vil gjøre Fordring paa fuldkommen Erstatning af offentligt og privat Tab samt paa Krigsomkostningerne.